મોટાભાગના મ્યુઝિયમના મુલાકાતીઓ જે તે મ્યુઝિયમમાં મૂકવામાં આવેલ બે-ચાર શિલ્પો, પેઇન્ટિંગ્સો કે ચીજવસ્તુઓ જેના વારંવાર ભારોભાર વખાણ કરવામાં આવ્યા હોય એ જ તેઓ જ્યારે એ મ્યુઝિયમ જોવા જાય છે ત્યારે જોવાનો આગ્રહ રાખે છે. મ્યુઝિયમમાં મૂકવામાં આવેલ અસંખ્ય અન્ય ચીજવસ્તુઓ તરફ તેઓ ખાસ ધ્યાન નથી આપતા. એ બધા ઉપર એક ઉડતી નજર કરી તેઓ જેના ખૂબ જ વખાણ કરવામાં આવ્યા હોય છે એ જોઇને મ્યુઝિયમની બહાર નીકળી જાય છે.